Rikunarita-ORG/Wikinium huggingface dataset:
# عطارد

|  |  |  |  |
| --- | --- | --- | --- |
|

|  |  |  |
| --- | --- | --- |
|  | عطارد  |  |

 |
|   |
|

---

 |
| على اسم | ميركيورى ، هيرميس   |
| الأوج | 69817445 كيلومتر ، 0.4667008 وحده فلكيه   |
| الحضيض | 0.3074995 وحده فلكيه ، 46001009 كيلومتر   |
| المسافة من الأرض | 82000000 كيلومتر ، 217000000 كيلومتر   |
| نصف المحور الرئيسي | 57909176 كيلومتر ، 0.38709893 وحده فلكيه   |
| الشذوذ المداري | 0.20563593   |
| فترة الدوران | 87.969 يوم   |
| فترة التناوب | 5097600 ثانيه   |
| زاوية وسط الشذوذ | 174.796 درجة    |
| الميل المداري | 7.00497902 درجة    |
| زاوية نقطة الاعتدال | 48.33076593 درجة    |
| زاويةالحضيض | 29.124 درجة    |
| تابع إلى | شمس   |
| نصف القطر | 2439.7 كيلومتر ، و2439.7 كيلومتر ، 2439.7 كيلومتر   |
| التفلطح | 0   |
| الحجم | 60830000000 كيلومتر مكعب    |
| الكتلة | 330 يوتاغرام    |
| الحرارة | 100 كيلفين ، و440 كيلفين ، 700 كيلفين   |
| القدر الظاهري | 1.9   |
| تعديل
 |

حجم عطار بالنسبه للارض
**عطارد** (رمزه: **☿**; انجليزى: Mercury <ميركورى>) هو اصغر كوكب فى النظام الشمسى و اقرب واحد فى الكواكب للشمس و بيلف حواليها لفه كامله كل 87.969 يوم.

من على كوكب الارض و قبل التيليسكوبات الحديثه، عطارد كان اكتر كوكب صعب يتشاف بالعين المجرده بسبب قربه من الشمس و بسبب حجمه الصغير جدا.قطر عطارد بيساوى 4,879 كم بس يعنى تقريبا (5/1) خمس القطر بتاع كوكب الارض.

## الاسم

عطارد هو اسرع كوكب بيلف حوالين الشمس و اليونانيين القدام كانو بيسموه هيرميس (رسول الالهه) بسبب سرعته العاليه دى. اليونانيين اعتقدو انه كوكبين مش كوكب واحد و سمو اللى بيشفوه وقت شروق الشمس هيرميس و اللى بيشوفوه وقت الغروب ابولو.الرومان القدام و لنفس السبب كانو بيسموه ميركوريوس ، المقابل الرومانى لهيرميس اليونانى.

كلمة عطارد هى كلمه عربيه جايه من *العطره* يعنى السرعه العاليه و الخفه و قبيلة تميم اعتبرته الاه قبل الاسلام و كان بيوحيلهم بقول الشعر .عطارد كان معروف عند السومريين القدام من 5000 سنه ، و مش معروف اذا كان المصريين القدام لاحظوه و لا لأ بس لما اتصلو باليونانيين حصل ربط بين هيرميس/عطارد و بين تحوتى الاه الحكمه و العلم و مخترع الكلام و الكتابه.

## الاستكشاف

مركبة مارينر 10 الفضائيه كانت اول مركبه تقرب من كوكب عطارد و عدت من جنبه مرتين بين سنة 1974 و سنة 1975 و قدرت تبعت خرايط ل45% بس من سطح الكوكب.

تانى محاوله لاستكشاف عطارد كانت بردو مبعوته من ناسا و اسم المركبه الفضائيه دى هو ميسينجر .المركبه عدت قرب عطارد فى 14 يناير 2008 و بعتت خرايط ل30% من سطحه و المفروض تعدى مره تانيه فى 2009 و تدخل مجال الجاذبيه بتاعه و تبتدى تلف حواليه فى سنة 2011 و ساعاتها ممكن تعمل مسح شامل و تبعت خرايط للكوكب بالكامل.

## كواكب المجموعه الشمسيه

1. عطارد (ميركورى) Mercury
2. الزهره Venus
3. الارض Earth
4. المريخ Mars
5. المشترى Jupiter
6. زحل Saturn
7. اورانوس Uranus
8. نيبتون Neptune

## مصادر

 فيه فايلات فى تصانيف ويكيميديا كومونز عن: عطارد